text: Lors vint Clarmondine la bele 
   Lès l'arbre, sous la fontenele, 
   Et dist que là se dormiroit 
   I petit ; car lassée estoit. 
   Et Cléomadès dit li a 
   Que sor son giron dormira 
   Et se reposera assez. 
   Lors est tantost avant passez. 
   Souz l'arbre s'assiet, et la prent
   PageV02P164
   Sor son giron moult doucement. 
   À Clarmondine forment plot 
   Li oreilliers qu'ele adont ot. 
   Sor maint oreillier ot geü ; 
   Mais n'en ot onques nul eü 
   Qui au euer li fust si plaisans 
   Com cil li fu, ne miex séans.
  